tomron87/hebrew-wikipedia-sentences-corpus huggingface dataset:
באוגוסט 2024 התבטא גרשון בתוכנית "הישראלים" בערוץ החדשות i24news כאשר במהלך התכנית, נשאל גרשון על העובדה ששרת התחבורה, רגב, מארגנת את הטקס.
בתגובה, ענה גרשון: "בוא ניתן לסינוואר לארגן את הטקס".
הדבר עורר זעם גדול בסביבתה של השרה, שם אמרו "נחצו הקווים: פיני גרשון בערוץ i24 משווה את תא"ל במיל' השרה מירי רגב לרב המרצחים יחיא סנוואר".
רגב הגיבה לדבריו ואמרה: "אני מזועזעת ומאוכזבת, מאמן בכיר שהיה מחנך ילדים ונוער".
לגרשון שלוש בנות מנישואיו הראשונים.
אחותו היא מעצבת האופנה רזיאלה גרשון.
מאז 2005 נמצא בזוגיות עם דורית, שהייתה האדריכלית שתכננה את הבית שבנה אחרי גירושיו, לזוג שתי בנות.
לגרשון יש אמונה, שהשגחה אלוהית עומדת מאחורי הצלחותיו הספורטיביות, אמונה שהוא מבטא בהתלהבות ובפומבי.
התפרסם מיזמו בצוותא עם הרב יעקב גלויברמן, חלוקת ילקוטים לילדים ממשפחות מעוטות יכולת.
מאמן השנה ביורוליג: 2005 (מכבי תל אביב)
בשנת 2008 נבחר להיות בין 50 התורמים הגדולים ליורוליג
מאמן העונה בליגת העל: 1993
פיניאטה (בספרדית: Piñata) היא מכל צבעוני מעוצב המלא בממתקים וצעצועים.
בעת חגיגות היא נתלית בחבל מעץ או מהתקרה, כשילדים מנסים לחבוט בה במקלות כשעיניהם מכוסות, כדי להשיג את הממתקים והצעצועים שבפנים.
מוצא המשחק מספרד ומקסיקו, אך ישנם אנשים הטוענים שמוצא המשחק הוא מסין.
הפיניאטה משמשת כבר מאות שנים לחגוג אירועים כימי הולדת ואת חג המולד, בעיקר באמריקה הלטינית, ומשחק זה השתרש בקרב החברה האמריקאית (במיוחד בקרב המהגרים המקסיקנים).
פיניאטות עשויות מחומרים שבירים כגון קש, עיסת נייר או חרס; באופן מסורתי הן עשויות בצורת אדם או חיה (לרוב חמור), אך בשנים האחרונות ניתן לראות פיניאטות מעוצבות ככלי רכב או דמויות מצוירות.
במקסיקו, הפיניאטה מעוצבת באופן מסורתי ככוכב בעל שבעה קצוות, ומייצגת את השטן ואת שבעת החטאים.
פיני טבגר (נולד ב-1 באפריל 1978) הוא שחקן טלוויזיה, תיאטרון וקולנוע, במאי, תסריטאי ומנחה ישראלי.
טבגר נולד בירושלים להורים שעלו מברית המועצות.
סבו הוא הפיזיקאי פרופ' בן ציון טבגר, מפעילי היישוב היהודי בחברון.
למד בבית הספר למשחק ניסן נתיב (1997-2000) במחזור של פיני למדו גם אורי אומנותי, מולי שולמן, מעיין בלום ואחרים.
בוגר החוג לקולנוע באוניברסיטת תל אביב (2008).
לאחר שסיים ללמוד בניסן נתיב שיחק טבגר בסדרה ששודרה במסגרת שידורי קשת בערוץ 2,"דקות של תהילה" והדרמה "איש השלג" שביים וכתב עמרי לוי ושיחק לצד שמיל בן ארי, עמוס לביא ויעל פוליאקוב.
באותה שנה שיחק בסרט הקצר "מבצע YY" שביים וכתב עודד לוטן.
השתתף בסדרות טלוויזיה, בהן: "הילדים מגבעת נפוליאון", "כנפיים", ובתפקיד אורח בסדרה "החבר'ה הטובים".
כמו כן השתתף בסרט בוצ'אצ'י בתפקיד טייס קרב שמתנשא על טבח בבסיס חיל האוויר.
ב-2003 שיחק בסר "להיות כוכב" בבימויו של ארנון צדוק".
בשנים 2004-2005 שיחק בשתי העונות הראשונות של "השיר שלנו" בתפקיד נחי (נחמן) בן חגי.
בשנת 2005 השתתף בהצגה "בא לגנון", בסרט הקולנוע "ימים קפואים" וכן הופיע בסרט "לילה אפל".
בשנת 2006 השתתף בתוכנית המציאות "רוקדים עם כוכבים" עם הרקדנית דורית מילמן, והודח בחצי הגמר.
באותה שנה שיחק בסרט הקולנוע "אדמה משוגעת" בתפקיד אייל אבני.
ב-2008 השתתף טבגר בסרטו של רשף לוי "איים אבודים", בסרט "סוף שבוע בגליל", בדרמה היומית "דני הוליווד" וכן, בסדרת הדרמה "עספור".
כמו כן, גילם טבגר את דמותו "אדיק" במיני סדרה "טרויקה".
במהלך השנים 2008–2012 הנחה טבגר את שלוש עונותיה הראשונות של תוכנית המציאות "היפה והחנון" בערוץ 10. בשנת 2009 שיחק בסדרה "מה שנחוץ לרווק", שכתבה עירית לינור.
באותה שנה שיחק במחזה "ע' 17" פרי עטם של שי להב ויוני זיכהולץ שעלה בתיאטרון הקאמרי.
באותה השנה גם התארח בעונה השלישית של סדרת הדרמה של HOT "האלופה" גילם את אשר שלייפר הצעיר, אבא של תום.
טבגר שיחק ב"יותר איטי מלב", סרטם של ינאי גוז ויוני זיכהולץ (2012).
הוא גילם את דמותו של פרדי - גבר חרדי, שמנהל חיים כפולים: ביום הוא בעל לאשה ואב לילדה, אותם הוא אוהב ובלילה הוא טרנסקסואל, שלובש בגדי נשים ושוכב עם גברים.
הוא שר את "העיר הלבנה", שיר הנושא של הסרט, ביחד עם הזמרת שרה סיני, שגם משחקת בסרט.
טבגר זכה על משחקו בסרט בפרס מיוחד על תפקיד פורץ דרך בפסטיבל הבינלאומי השביעי לקולנוע גאה, ביוני 2012.
החל משנת 2013 מגלם טבגר את הדמות האנושית "פנחס" בתוכנית הטלוויזיה "בחצר של פופיק" בחינוכית.
בתיאטרון בית ליסין שיחק ב"שבטים" ו"אוצר יקר".
ב-2016 השתתף בפרסומת של שוקו "יטבתה".
2022 השתתף בהצגה החדשה אני פה בגלל אשתי מאת גדי צדקה הנמצא בתיאטרון העברי.
ב- 2023 השתתף בסרטה של מיכל בת אדם, "הילה".
ב-2024 השתתף בסדרה "הסדרתיים" בכאן חינוכית בדמותו של נחי פוטרוך/נמרוד מילר ובסרט "סודה".
סיים לימודים לתואר ראשון בחוג לקולנוע וטלוויזיה באוניברסיטת תל אביב.
במהלך לימודיו ביים 2 סרטים קצרים- "ויצמן 10" (2006) ו"פינחס" (2008) לאחר שסיים את לימודיו ביים את הסרט הקצר "טיפות" (2012).
שלושת סרטיו הוקרנו בפסטיבלים בכל העולם, שודרו בטלוויזיה וזכו בפרסים.
טבגר כתב תסריט באורך מלא המבוסס על סרטו הקצר "פינחס" עליו קיבל מענק פיתוח מקרן יהושוע רבינוביץ'.
כמו כן, פותח בחממת התסריט הבינלאומית סם שפיגל" ואף זכה בחממה (יולי 2017).
(2018) הסרט קיבל מימון מקרן יהושוע רבינוביץ' ויצא תחת השם "יותר ממה שמגיע לי".
במהלך 2017 השיק קמפיין מימון המונים וגייס 40,000 ש"ח להשלמת אלבום הבכורה שלו שמורכב מחומרים שכתב והלחין ושהפיק אדם בן אמיתי.
בינואר 2019 האלבום יצא לאור.
גם ביים בסטודיו למשחק "בימת הנוער כפר סבא" את ההצגה "איך שיר נולד".
"הכל רועד"- אלבום מוזיקה מאת פיני טבגר (2019)
פנחס "פיני" חוזז (נולד ב-8 בספטמבר 1957) הוא כדורסלן עבר ישראלי אשר שיחק בתפקידי הפורוורד והגארד.
את מרבית הקריירה שלו עשה חוזז בקבוצת הפועל תל אביב, שבה החל לשחק בעונת 1974/75.
נולד בתל אביב ולמד בבית הספר התיכון הדתי צייטלין עד כיתה י"א.
לאחר מכן עבר לתיכון עירוני ד' וזכה איתו באליפות התיכונים.
בעונת 1979/80 עבר לשחק בקבוצת הכדורסל של אוניברסיטת פורטלנד לעונה אחת, ולאחר מכן חזר להפועל תל אביב בה הפך, לאחר מספר עונות, לשחקן חשוב ומצטיין בזריקות מבחוץ.
זכה עם הקבוצה בגביע המדינה בעונת 1983/84. לאחר מכן שיחק בקבוצות הפועל חיפה, אליצור רמלה, בית"ר תל אביב ובני הרצליה, עימה זכה שוב כקפטן בגביע המדינה בעונתו האחרונה כשחקן פעיל (עונת 1994/95), לאחר כמעט 20 עונות כשחקן.
חוזז היה חבר בנבחרת הנוער שאחריה הוקפץ לבוגרת בגיל 20. שותף בשלוש אליפויות אירופה (1977, 1979, 1981).
באליפות שנערכה באיטליה ב-1979 שבה זכתה הנבחרת במדליית הכסף היה לו חלק חשוב בניצחון על יוגוסלביה בבית המוקדם 76:77.
אחרי שמיקי ברקוביץ' קלע את מה שבדיעבד היה סל הניצחון, יצאו היוגוסלבים להתקפה אחרונה.
דראגן קיצ'נוביץ' היוגוסלבי פרץ לסל במטרה לקלוע את סל הניצחון אבל חוזז בלם אותו בכך שדחף אותו לקו החוץ.
במפתיע, השופטים סימנו לכדור חוץ שהבטיח את הניצחון וסלל את הדרך למקום השני באליפות.
בסך הכול שיחק חוזז 83 פעמים במדי הנבחרת, שבהן קלע 415 נקודות.
חוזז ממוקם במקום ה-22 בקלעי כל הזמנים של ליגת העל עם 4,630 נקודות.
חוזז מנהל כיום (2021) סוכנות לביטוח.
פנחס (פיני) שומר (נולד ב-19 באוקטובר 1951) הוא איש ציבור ישראלי,הוא איש ציבור ישראלי, מנהל וחוקר חברתי, ששימש בתפקידי ניהול וחברות בדירקטוריונים ציבוריים שונים החל משנות ה-70 ועד היום.
בין יתר תפקידיו, עמד בראש פרויקטים חינוכיים, ניהל מוסדות ציבוריים, ולקח חלק פעיל בארגוני חברה וסביבה בישראל מאז אפריל 2024 הוא מנכל מועצת העיתונות והתקשורת בישראל.
ביוני 1996, בשלהי הכנסת ה-13,כיהן זמן קצר מאד כחבר כנסת מטעם מפלגת העבודה, לאחר שנכנס במקום ח"כ אברהם כץ עוז.
כהונתו נחשבת לאחת הקצרות בתולדות הכנסת
שומר הוא בעל תואר ראשון במדעי המדינה, ותואר שני בלימודי עבודה, ובמינהל ומדיניות ציבורית.
במשך כ 25 שנה מילא תפקידים שונים בהסתדרות הכללית בשנות התשעים שימש כיו"ר אגף מרחבים בהסתדרות העובדים הכללית, במסגרתו היה אחראי על 30 מרחבים וכ 70 מועצות פועלים ברחבי המדינה.
לאחר סיום תפקידו מונה בשנת 2001 למנכ"ל קרן הפנסיה "אחדות".
בשנים 1983–2000 כיהן כחבר מועצת העיר בת ים והחזיק בתיק תרבות, נוער וספורט בתקופת כהונתו של יהושע שגיא כראש העיר.
בשנים 2004–2022 ניהל את מכון אבשלום ללימודי ארץ ישראל וסיורים.
תחת הנהגתו התרחבו תוכניות הלימוד והסיורים, והמכון פעל בשיתוף מכללת לוינסקי לחינוך .
באפריל 2024 מונה למנכ"ל מועצת העיתונות והתקשורת בישראל, לאחר 3 שנים שבהן לא היה מנכ"ל קבוע.
חבר הנהלת המועצה לשימור אתרי מורשת בישראל
חבר הנהלת אג'יק – מכון הנגב, ארגון ערבי–יהודי לשינוי חברתי
פיניה (באיטלקית: Pigna) הוא שמו של הרובע התשיעי מבין רובעי העיר רומא בירת איטליה.
מקור שמו של הרובע במילה האיטלקית לאצטרובל, והאצטרובל מופיע בסמליל הרובע.
פסל האצטרובל הוצב על מזרקה ברומא העתיקה, בקרבת מרחצאות אגריפה ומקדש האלה המצרית איזיס.
האצטרובל הענקי הועבר במאה ה-13 לבזיליקת פטרוס הקדוש בקריית הוותיקן, ובמאה ה-15 הוצב במקומו הנוכחי בראש חצר בלוודרה (המכונה גם "חצר האצטרובל" ) שבנה דונטו ברמנטה במתחם מוזיאוני הוותיקן.
משני עבריו של פסל האצטרובל מוצבים טווסים עשויים ברונזה שהובאו מהמאוזוליאום של אדריאנוס (כיום טירת סנטאנג'לו).
צורתו של רובע פיניה ריבועית, והוא משתרע בין הפנתאון בפינתו הצפונית-מערבית של הרובע עד כיכר ונציה בפינתו הדרומית-מזרחית.
רובע פיניה ממוקם באזור שהיה מרכז שדה מרס ברומא העתיקה.
האזור היה הרובע השלישי מבין 14 רובעי העיר בתקופת שלטונו של הקיסר אוגוסטוס.
לימים כונה הרובע בשם "איזיס וסראפיס" על שם מקדשי האלים המצריים איזיס וסראפיס שמוקמו בו.
לאחר נפילת האימפריה הרומית קטנה אוכלוסיית הרובע, בשל ריחוקו מנהר הטיבר, אולם בתקופת הרנסאנס גדלה אוכלוסייתו והוא הלך ונעשה צפוף מאוד.
על אף שטחו הקטן של הרובע יש בו אתרים רבים בעלי חשיבות, ובהם הפנתאון, מהמבנים הרומיים הידועים ביותר שנשתמרו מהעת העתיקה.
מבנה זה, שהיה מקדש לכל האלים הרומיים, הפך לכנסייה במאה השביעית ולכן שרד בשלמותו.
ברובע נמצאות הכנסיות סנטה מריה סופרה מינרווה, סנטאיגנאציו די לויולה, סן מקוטו וכנסיית סן מארקו.
בחלקו המזרחי של הרובע עוברת ויה דל קורסו (על נתיב ויה לאטה העתיקה), ולאורכה מבנים רבים מתקופת הרנסאנס ובהם הפאלאצו דה קארוליס המשמש את בנק רומא.
בדרום הרובע נמצאת הלארגו די טורה ארגנטינה - המכונה "האזור המקודש" בשל ארבעת המקדשים מתקופת הרפובליקה הרומית שנחשפו במרכזהּ.
כמו כן ברובע נמצא פסל "הפיל נושא האובליסק" של ג'ובאני לורנצו ברניני.
פיניגנז וייק היא יצירה ספרותית אוונגרדית שכתב הסופר האירי ג'יימס ג'ויס.
היצירה קרויה על שם הבלדה העממית פיניגנ'ז וייק ("Finnegan's Wake") - "סעודת האשכבה של טים פיניגן".
הבלדה נוצרה בשנות ה-50 של המאה ה-19 במסגרת מופעי בידור עממיים שכללו שירים קומיים.
לפי מנהג אירי עתיק, לפני קבורת אדם מקיפים חבריו את מיטתו ועורכים ליל שימורים שבו הם מדברים על אודות חברם המת, סועדים ושותים ויסקי.
בבלדה זו, לאחר שהוויסקי נשפך באקראי אל פיו של פיניגן המת, הוא מתעורר לחיים.
ג'ויס הסיר את גרש הסמיכות משמה של הבלדה, כך שמתקבלת צורת הריבוי פיניגנז (פיניגנים), והפך בכך את הדמות לסמל לכל בני האדם.
ניתן לומר שהעלייה והנפילה, השינה והיקיצה, המוות והקימה לתחייה, החטא והכפרה, הקונפליקט והפיוס, ומעל הכול – הזמן עצמו, כל אלה עומדים בלבה של מסה זאת של ג'ויס על האדם.
ג'ויס כתב את היצירה במשך כ-16 שנה מ-1923, לאחר פרסום "יוליסס", והיא יצאה לאור ב-1939, שנתיים לפני מותו של המחבר.
היצירה מאופיינת בכתיבה אקספרימנטלית ייחודית, בסגנון זרם התודעה, והיא כמעט בלתי קריאה.
השפה האנגלית בה מפורקת ומרוסקת; מילים רבות הן תחדישים, הלחמים והרמזים, ומשולבים בטקסט משחקי-מילים בין-לשוניים ומילים מושאלות משישים שפות אחרות.
השפה אינה נדמית כאמצעי לתיאור עניינים בעולם, אלא כעניין המרכזי עצמו.
השפה היא הדמות הראשית, ואילו העולם החיצוני הוא משני.
בשל כל אלה לא נקראה היצירה על ידי הקהל הרחב, אך היא ממשיכה להעסיק חוקרי ספרות.
ג'ויס עצמו ניבא שעבודתו תעסיק את החוקרים במשך מאות שנים, ובכך קנה לעצמו מעין חיי נצח.
היצירה כוללת 17 פרקים ללא כותרות, המחולקים לארבעה ספרים.
הספר הראשון כולל שמונה פרקים, השני והשלישי כוללים כל אחד ארבעה פרקים, והספר האחרון כולל פרק אחד קצר.
הספר השני נתפס כסתום ביותר, ומבקר אחד כינה אותו "הביצה הטובענית ביותר ביצירה".
קוראים וחוקרים ניסו לחלץ מהטקסט עיסוק בקורותיה של משפחת אירוויקר, שבה האב קרוי HCE (Humphrey Chimpden Earwicker) ודמותו מבוססת על אביו של ג'ויס - ג'ון סטניסלאוס ג'ויס; האם ALP (Anna Livia Plurabelle) המייצגת את הנהר ליפי שעל גדותיו נבנתה דבלין, ושלושת ילדיהם: שֵם, שון ואיסי.
אם מחברים את המילים החותמות את היצירה לאלה הראשונות מתקבל המשפט הבא:
"מבקרים שהעריכו עד מאוד את 'יוליסס' מתלוננים על יצירתי החדשה.
הם אינם מבינים אותה, ולכן הם טוענים שהיא חסרת משמעות.
לו אכן הייתה כזו, היא הייתה נכתבת במהירות, ללא מחשבה, ללא כאב וללא בקיאות; אבל אני מבטיח לכם ש-20 העמודים המונחים לפנינו (לדוגמה, הפרק השמיני בספר הראשון) גזלו ממני 1,200 שעות והשקעה רוחנית עצומה".
"אני מתקשה להבין חלק ממבקריי, כמו פאונד או הגברת ויוור למשל.
הם משווים אותה כמובן ל'יוליסס'.
אבל הפעולה ב'יוליסס' התרחשה בעיקר בשעות היום, ואילו הפעולה בספרי החדש מתרחשת בעיקר בלילה.
הרי באופן טבעי הדברים אינם ברורים במיוחד בשעות הלילה, האין זה כך?"
במהלך השנים קנתה לה היצירה מקום של כבוד בספרות האנגלית.
המבקר הרולד בלום הכתיר אותה כיצירת מופת הראויה להימנות לצד יצירותיהם של שייקספיר ודנטה.
הספר נכנס גם לרשימה היוקרתית של מאה היצירות הספרותיות באנגלית החשובות ביותר במאה ה-20. ז'אק דרידה פיתח את תאוריית הדקונסטרוקציה בהשפעת "פיניגנז וייק".
"פיניגנז וייק" כולל הרמזים לטקסטים רבים אחרים.
הטקסטים הראשיים שהוא מתייחס אליהם הם: "המדע החדש" של ג'אמבטיסטה ויקו, "ספר המתים" המצרי, מחזות של שייקספיר, האגדה "טריסטן ואיזולדה", "איגרת פאולוס אל העברים", מיתולוגיה אירית והתנ"ך.
במשך שנים רבות עמלים החוקרים לחלץ מתוך הטקסט הלא-קריא את העלילה ואת הקו הסיפורי שלו, אך יש חוקרים הסבורים שזו מלאכה חסרת סיכוי.
החוקר דייוויד היימן טען: "לגבי כל הניסיונות המאומצים לבסס עלילה ביצירה, אין טעם לכפות תבנית עלילה על הפרוזה הזאת".
והחוקר פריץ זן אמר: "בידינו כמה תקצירים מקובלים של היצירה, וכמה מהם אף הוכנסו למחזור על ידי ג'ויס עצמו, אבל אני מוצא שהם בלתי מספקים בעליל.
הם מותירים בחוץ קטעים קשים נרחבים, ומפיצים מחדש את מה שכבר ידוע לנו.
אני מסרב להאמין שהיצירה הזאת היא כה משעממת וסתמית כפי שעולה מהתקצירים האלה".
פינאס ופרב היא סדרת טלוויזיה קומית מונפשת אמריקאית לילדים.
את הסדרה הפיקה חברת וולט דיסני והיא משודרת בערוצי דיסני ברחבי העולם.
בארצות הברית הסדרה החלה את שידורי ב-17 באוגוסט 2007, ובשאר העולם ב-1 בפברואר 2008.
רוב פרקי הסדרה עוקבים אחר תבנית קבועה: צמד האחים החורגים פיניאס ופרב בונים או עושים משהו יוצא מגדר הרגיל, מה שגורם לאחותם הגדולה לרצות "לכסח אותם", דבר בו היא נכשלת בכל פרק.
במקביל, פלטיפוס המחמד שלהם מנהל חיים כפולים כסוכן חשאי (כפרודיה לג'יימס בונד) ונלחם בתוכניות הזדוניות של ד"ר דופנשמירץ.
הסדרה ידועה גם בזכות שיריה; כמעט לכל פרק יש שיר אחד לפחות.
הסדרה כוללת מגוון רחב של סגנונות מוזיקליים, ביניהם מוזיקה פסיכדלית, מטאל כבד, מוזיקה הודית והיפ-הופ.
יוצרי הסדרה, דן פוונמיר וג'ף "סוומפי" מארש, תכננו את הסדרה כאשר עבדו יחדיו בערוץ ניקלודאון על הסדרה "החיים המודרניים של רוקו".
בנוסף לכך, הם מדבבים שתיים מהדמויות בסדרה: ד"ר דופנשמירץ ומייג'ור מונוגרם.
הרעיון ליצירת הסדרה עלה לאחר שפוונמיר צייר ילד משולש - ההשראה של דמותו של פיניאס.
לאחר מכן, פוונמיר ומארש יצרו יחדיו את הסדרה והעלו אותה לאינטרנט, 16 שנים לפני ששודרה לראשונה בערוץ דיסני.
בישראל שודרה העונה הראשונה והשנייה (למעט פרק חג המולד הראשון של הסדרה) בעברית.
שידורי הסדרה בישראל באנגלית לא נחלו להצלחה רבה ותמו שידוריהם עם פתיחת ערוץ דיסני הישראלי, אף על פי שמדי פעם משודרים פרקים באנגלית בשעות הערב המאוחרות.
ב-1 בספטמבר 2011 החלו שידורי העונה השלישית בערוץ דיסני הישראלי, שנחל הצלחה גם בקרב מבוגרים.
ביולי 2015 פורסם בערוץ דיסני ישראל על כך שבאוגוסט יצוין חודש מיוחד לסדרה.
הפרק האחרון של הסדרה שודר ב-31 באוגוסט 2015. לכבוד הפרק האחרון, אולפני אלרום החליפו את המדבבת הישנה של קנדיס פלין בעברית, עדי קוזלובסקי, לצורכי סגירת מעגל ודיבוב השירים בתפקיד המקהלה והשירה של קנדיס.
כמו כן פרק ספיישל בשם "Phineas and Ferb: The O.W.C.A Files" שודר ב-9 בנובמבר 2015, בישראל הספיישל נקרא: "פיניאס ופרב: התיקים הסודיים של אלרת"מ" והוא שודר ב-13 במרץ 2016.
ב-13 בינואר 2023, דיסני+ חידשו את הסדרה לעוד שתי עונות, הכוללות 20 פרקים כל אחת עם העונה הראשונה שהייתה אמורה להיות משודרת בסוף 2024, אבל נדחתה לתחילת 2025. כמה ימים לאחר מכן, הוכרז שהסדרה תשודר לראשונה בערוץ דיסני ואז מאוחר יותר בדיסני+.
ב-6 בפברואר 2025, היוצרים הודיעו שהעונה החמישית צפויה לצאת ב-5 ביוני 2025 ובדיסני+ יום למחרת, ב-6 ביוני.
בישראל העונה החמישית יצאה ב-9 באוקטובר 2025 ובשירות הסטרימינג "דיסני+" היא הייתה אמורה לצאת ב-21 בינואר 2026, אך נדחתה לתאריך לא ידוע.
אחד מיוצרי הסדרה, דן פוונמיר, רצה לייצר תוכנית שתהיה "פחות גסה" מאיש משפחה, אשר בעבר השתתף התוכנית כשילוב של הסדרות איש משפחה ובובספוג מכנסמרובע.
ג'ף "סוואמפי" מארש, היוצר השני של הסדרה, אמר שהתוכנית לא נוצרה רק למען ילדים, אך זה לא פוסל אותם כקהל יעד..
הדמויות הראשיות בסדרה גרות במשפחה מעורבת, דבר שמשקף את הילדות של מארש עצמו.
מארש רצה להראות שהרקע של המשפחה "לא חשוב לחיים של הילדים".
הם משפחה מעורבת וזה כל מה שצריך לדעת.
מארש קרא לדמויות "מגניבות, מתוחות וחכמות אך בלי להיות נמרצות יותר מדי".
על פי פוונמייר, גם במאי האנימציה הסכים: "בכל התוכניות האחרות הדמויות טיפשות, אבל אין דמויות טיפשות בתוכנית הזאת."
התוכנית עוסקת בהרפתקאותיהם של האחים החורגים, פיניאס פלין ופרב פלטשר, שגרים בעיר דאנוויל השוכנת באזור המשולש, בניסיונתיהם להעביר את הזמן של חופשת הקיץ.
לעיתים קרובות הרפתקאות אלו כוללות המצאות משוכללות, גדולות ולכאורה מסוכנות, ביניהן צוללת מתכווצת המסוגלות להיכנס לבן-אדם, מגדל המגיע לירח ומטוס מנייר בגודל אמיתי.
אחותם הגדולה של פיניאס ופרב, קנדיס פלין, אובססיבית לשני דברים: לכסח את האחים שלה על המצאותיהם ולזכות בתשומת ליבו של נער בשם ג'רמי.
באותו הזמן, פלטיפוס המחמד של הבנים, פרי, משרת את תפקידו כסוכן חשאי בארגון אלרת"ם (ארגון ללא ראשי תיבות מגניבים).
מייג'ור מונוגרם מעדכן אותו על משימתו מדי פרק, במסגרתה הוא נלחם בהמצאתו המרושעת של ד"ר היינץ דופנשמירץ.
הרבה מההומור של הסדרה מבוסס על בדיחות חוזרות עם שינויים קלים.
רוב הפרקים עוקבים אחרי דפוס דומה:
תקרית כלשהי נותנת לפיניאס רעיון לפרויקט, שעליו הוא מכריז ב"פרב, אני יודע מה נעשה היום!"
בינתיים, פרי בורח מביתם, בדרך כלל על ידי אחת מהמנהרות הסודיות הרבות, לבסיס תת-קרקעי.
פיניאס (או לעיתים דמות אחרת) אומר "היי, איפה פרי?"
מייג'ור מונוגרם מעדכן את פרי (אותו הוא מכנה "הסוכן פ.") על משימתו.
לעיתים זה לא יותר מ"דופנשמירץ עושה משהו, גלה מה זה ותשים לזה סוף!"
כשאיזבלה רואה את פיניאס ופרב היא בדרך כלל שואלת אותם "מה אתם עושים?"
לקראת סוף כל פרק, קנדיס חושבת שהיא מצליחה "לכסח" את פיניאס ופרב, אבל ברגע שאימם מגיעה לראות, הכל נעלם.
על אף שהם אויבים מושבעים, נדמה שפרי הפלטיפוס וד"ר דופנשמירץ הם חברים שנהנים להילחם זה בזה.
לעיתים דופנשמירץ דואג לפרי כשאינו מגיע בזמן לעצור את מזימותיו, ואילו פרי נעלב כאשר דופנשמירץ נלחם בסוכן חשאי אחר.
הסדרה מוכרת בזכות השירים שלה, שמופיעים כמעט בכל פרק מאז הפרק הרביעי בעונה הראשונה.
מנהלי דיסני אהבו במיוחד את השיר מהפרק הזה, "צ'יקה צ'יקה צ'ו", וביקשו שיופיע שיר בכל פרק נוסף.
המוזיקה הובילה לכך שהסדרה הייתה מועמדת לארבע פרסי אמי: ב-2008 על שיר הנושא ועל "אין לי חוש קצב" וב-2010 על "פרי תחזור" ועל הפסקול ככלל.
לשני יוצרי הסדרה דן פוונמיר וג'ף "סוומפי" מארש יש רקעים מוזיקליים; פוונמיר ניגן רוק אנד רול בקולג' וסביו של מארש הוא המוזיקאי Les Brown.
הם אמרו כי "אפשר לכתוב שיר על כמעט כל דבר" בשעה אחת מקסימום.
אחרי סשן אינטנסיבי, פוונמיר ומארש מבצעים את השיר ומשאירים אותו במשיבון של מפיק הסדרה דני ג'ייקוב בערבי שישי.
עד יום שני שאחרי זה, השיר כבר מופק במלואו.
בין השירים הבולטים אפשר למצוא את השירים "אגלט", "סנאים במכנס", "על החוף בחצר", "נתפסת", "צ'יקה צ'יקה צ'ו", "מלכת המאדים", "אח קטן שלי", "אחי המושלם" ועוד.
חלק מהשירים מופיעים על אלבומים ששוחררו כפסקולי הסדרה.
בישראל, עקב הצורך לעמוד בזמנים, חלק מהשירים, חלק משירי הרקע, לא דובבו לעברית ונשארו בשפת המקור, וכך גם קטעי הסיום, שלרוב נעשה שימוש בקטע סיום יחיד (סנאים במכנס / פרי הפלטיפוס), אך בעונה 5 החליטו לדבב את כל השירים ושירי הרקע, שפעם לא תמיד דובבו עקב הצורך לעמוד בזמנים.
הדיבוב העברי הישן בוים על ידי אפרת קרצמן ועמיחי בר טוב, והופק על ידי אסנת סדן, לי יפה, גלי נשר ומעיין שניידר-משה.החידוש בוים על ידי תומר שביט, והופק על ידי ענבר שטגר עזרא.
בנוסף, השתתפו בדיבוב העברי המחודש: תומר שביט, ליאור חקון, ליאור שביט, שירלי לילו, מאיה לבני, יובל קלו
בפרק "החופשה בהוואי", קיימים שני חלקים בני 10 דקות כמו בכל פרק בסדרה (מלבד ספיישלים).
אך בשונה משאר הפרקים, שני החלקים מרכיבים שתי הרפתקאות באותה חופשה בהוואי, לכן שניהם כביכול סיפור אחד בעל שם אחד.
במקור, הפרק "!Summer Belongs to You" (בעברית - "הקיץ הוא רק שלך") הוא ספיישל בן 40 דקות, אך בדיבוב לעברית חילקו את הפרק לשני חלקים.
בשנת 2014, יצא ספיישל של פיניאס ופרב: מלחמת הכוכבים ומסופר שם על פיניאס ופרב שהם חקלאי לחות הגרים בשכנות ללוק סקייווקר על כוכב הלכת טטואין.
כאשר אר-2-די-2 ותוכניות כוכב המוות נופלות בידיהם, עליהם להציל את הגלאקסיה ולהצטרף אל ברית המורדים.
בינתיים, ברית המורדים שלחה את סוכן הפלטיפוס המוצלח ביותר שלהם על מנת לסכל את מזימתו של דארת'נשמירץ' ולהרוס את המכונה החדשה שלו; הסית'ינטור.
ובאותה שנה יצא ספיישל של פיניאס ופרב: ליל הרוקחים החיים.
בשנת 2015, לאחר שנגמרה הסדרה, יצא ספיישל באורך שעה הנקרא "O.W.C.A Files".
הספיישל עסק בד"ר דופנשמירץ, שהצטרף לאלרת"ם ויצא למשימות חשאיות עם הסוכן פ' וקבוצת החיות החדשות שיצרו חבורה שלוחמת בפשע.
מספר הספיישלשם הפרק בעבריתשם הפרק באנגליתתאריך שידור מקורי תאריך שידור בישראל 1פיניאס ופרב: מלחמת הכוכביםPhineas and Ferb: Star Wars26 ביולי 201420152פיניאס ופרב: ליל הרוקחים החייםNight of the Living Pharmacists4 באוקטובר 20143פיניאס ופרב: התיקים הסודיים של אלרת"מPhineas and ferb: The O.W.C.A Files9 בנובמבר 201513 במרץ 2016
ב-13 בינואר 2023 הוכרז שלסדרה יופקו שתי עונות נוספות אשר ישודרו בערוץ דיסני ודיסני פלוס.
ב-4 במאי 2023 הוכרז שהכתיבה לעונה החמישית התחילה עם שחרור משוער ל-2024, בסוף נדחה ונחשף לנו בפברואר 2025 שהעונה החמישית תעלה ב-5 ביוני.
נחשף שבעונות החדשות חלק מהפרקים יספרו על חייהם הבוגרים.
פיניאס פלין (וינסנט מרטלה / הדר שחף): אחיו החורג של פרב, אחיה של קנדיס, ובנה של לינדה פלין.
פיניאס אוהב לבלות את חופשת הקיץ שלו בהמצאת המצאות משונות.
הוא אוהב לחשוב בגדול, ומבחינתו הכל אפשרי.
הוא אופטימי, נחוש, מלא דמיון ויצירתיות, הוא מאוד נאמן לחבריו ועוזר להם בעזרת המצאות.
פיניאס הוא נדיב, סימפתי, וחלק המצאותיו נועדו לעזור לאחרים.
שערו ג'ינג'י וראשו בצורת משולש.
פרב פלטשר (תומאס סאנגסטר / אופיר צמח / גיא רושיניאק / יובל בינדר): אחיו החורג של פיניאס, אשר הגיע מאנגליה.
הוא תמיד מבלה עם פיניאס וביחד הם בונים דברים משונים.
בנוסף הוא מאוהב בוונסה דופנשמירץ וברוב הפרקים יש לו דברים חשובים להגיד, אך הוא אינו מדבר כלל, למעט משפטים בודדים מדי פרק.
בדרך כלל אחראי פרב על בניית ההמצאות.
שערו ירוק והוא לובש סרבל סגול.
קנדיס גרטרוד פלין (אשלי טיסדייל / עדי קוזלובסקי / רונה בקרמן): אחותם הגדולה של פיניאס ופרב.
בכל פרק היא מנסה להראות ללינדה את ההמצאות של אחיה אך היא תמיד נכשלת.
קנדיס מאוהבת בג'רמי שעובד בסלאשי בורגר כמוכר נקניקיות.
חבריה של קנדיס הם ג'רמי, סטייסי וג'ני.
קנדיס מפחדת מאחותו הקטנה של ג'רמי, סוזי ג'ונסון, כיוון שהיא תמיד מנסה להבריח את קנדיס בטענה שהיא צריכה להיות הילדה האהובה על ג'רמי.
יש לה דובון מחמד שקוראים לו "מר מיגינס", שלפעמים מודבקת על הפרצוף שלו תמונה של ג'רמי ג'ונסון.
פרי הפלטיפוס (די בראדלי בייקר): פלטיפוס ("ברווזן" בעברית) (דומה בצורותו לביל מתוכנית הטלוויזיה "שכונת השעשועים") חיית המחמד של פיניאס ופרב.
משמש גם כסוכן חשאי בארגון אלרת"מ ומשבש את מזימותיו של דוקטור היינץ דופנשמירץ המרושע, קולו הוא גירגור והוא אינו מדבר.
פיניאס ופרב רוחשים אהבה רבה כלפי פרי, ובין היתר בונים יצירות רבות בדמותו.
יחסה של קנדיס פלין אליו הוא אמביוולנטי.
ד"ר היינץ דופנשמירץ (דן פוונמיר / גלעד קלטר): מדען מרושע, אביה של ונסה דופנשמירץ.
אחיו של רוג'ר דופנשמירץ, ראש עיריית דאנוויל.
ד"ר דופנשמירץ מנסה להשתלט על העיר דאנוויל, אך פרי תמיד מצליח לשבש את מזימותיו.
בכל פעם דופנשמירץ מטמין מלכודת שמחכה לפרי הפלטיפוס, אך תמיד הוא משתחרר ממנה.
דופנשמירץ נולד ב"גימלשטומפ" ומדבר במבטא גרמני, וילדותו בגימלשטומפ הייתה קשה ואומללה: הוא עבד בתור גמד גינה (והיה אסור לו לזוז או להוציא קול) חבריו היחידים היו בן השכן, בלון בשם בלוני והירח שאירח לו חברה, הוריו אהבו את אחיו רוג'ר יותר ממנו ואף נהגו להתעלל בהיינץ פיזית ונפשית.
כמעט בכל פרק בסדרה, דופנשמירץ מכין מזימה מרושעת או מכונה למטרה מרושעת, ובדרך כלל שם ההמצאה נגמר בסיומת "טרון" (inator באנגלית).
להמצאת כל מכונה נותן דופנשמירץ את סיבתו להמצאת המכשיר על ידי הבאת סיפור רקע אישי.
לרוב, סיפורים אלה עוסקים בילדות האומללה שחווה כילד וכנער.
הוא מנסה להרשים את בתו וונסה ולגרום לה אושר, אך הוא אינו מצליח בדרך כלל.
בכל זאת, וונסה אוהבת את אביה ומעריכה אותו על כך שהוא דואג לה ומנסה לשמח אותה, אך היא אינה יודעת שרוב המעשים שגורמים לה לאהוב את אביה נגרמו על ידי פרי.
היינץ אלרגי ללקטוז ולא מזהה את פרי הפלטיפוס בלי הכובע, גם אם הוא רואה אותו מסיר את הכובע.
איזבלה גרְסיאה שפירו (אליסון סטונר / מיכל מוכתר / יעל טל): השכנה של האחים.
תמיד נכנסת לגינתם של האחים ושואלת: מ'תם עושים (מה אתם עושים).
היא מנהיגת קבוצת בנות הצופים בדנוויל, והן מתלוות אליה ברוב הפרקים, אמה מקסיקנית ואביה יהודי.
נשיקתה הראשונה עם פיניאס הייתה בסרט "המסע אל היקום המקביל", רגע לפני שקרל מחק להם את הזיכרון.
מחזיקה ברשותה צ'יוואווה בשם פינקי המשמש גם הוא, בדומה לפרי הפלטיפוס, כסוכן חשאי בשם הסוכן פ' (פינקי הצ'יוואווה), בארגון אלרת"ם ופועל כנגד מעצבת אופנה מרושעת.
באלג'יט טג'ינדר (מאוליק פאנצ'ולי / אופיר צמח / גיא רושיניאק / דן קיזלר): חבר של פיניאס ופרב.
באלג'יט מוצג כ"חנון" של ביופורד הביריון, וכמה פרקים הוקדשו ליחסים ביניהם.
ביופורד ואן סטום (בובי גיילור / גילן שחף): חבר של פיניאס ופרב.
מוצג כביריון שהוא גם חברו של באלג'יט, אותו הוא מכנה "החנון שלי".
ביופורד נוהג להתעלל רק בבאלג'יט ולהרים אותו ולעשות לו וודג'י.
במספר פרקים הם עובדים יחדיו בשיתוף פעולה.
מפחד מסוזי, אחותו הקטנה של ג'רמי.
לינדה פלין (קרולינה ראה / יעל בן-ארי / מונה מור): האמא הביולוגית של פיניאס וקנדיס.
במהלך השנים התחתנה עם לורנס פלטשר אביו של פרב.
בהתחלת רוב הפרקים היא יוצאת מהבית ובכך ללא ידיעתה היא מאפשרת לפיניאס ופרב לעשות את מה שתכננו לאותו יום.
למרות מאמציה של קנדיס, עד זקנתה לא מגלה לינדה על מעלליהם של פיניאס ופרב.
בעבר היא ודופנשמירץ היו בני זוג, ואחר כך הייתה כוכבת פופ בשם "לינדנה" שהוציאה להיט בשם "אני לינדנה ואני רוצה רק לכייף" (שנכתב על עצמה), ואף עשתה מופע קאמבק באחד הפרקים.
לורנס פלטשר (ריצ'רד או'בריאן / מולי שולמן): אביו הביולוגי של פרב ומוכר ענתיקות.
הוא הגיע ממוצא בריטי ושם גרים הוריו, ובכמה פרקים משפחת פלין-פלטשר מבקרת אותם.
ג'רמי ג'ונסון (מיטשל מוסו / גילן שחף): בחור גבוה ובלונדיני עם עיניים כחולות שקנדיס מאוהבת בו.
גם הוא אוהב אותה, ותמיד מקבל בהבנה את מעשיה, לא משנה עד כמה הם משונים (והם אכן נוטים להיות כאלו).
עם זאת לפעמים קשה לו למצוא זמן לבלות איתה, כי הוא צריך לתמרן כל הזמן בין העבודות בסלאשי-דוג שבקניון לבין טיפול באחותו הקטנה סוזי.
סטייסי היראנו (קלי הו / ענת ארליך / מיכל רשף / אלונה אלכסנדר): חברתה הטובה ביותר של קנדיס.
מעריצה את ה"בטיס", אוהבת לקנות נעליים ולעשות חיים.
לפעמים תומכת בהמצאותיהם של פיניאס ופרב אך לפעמים עוזרת לקנדיס לכסח אותם.
בפרק 109 שבעונה 4, הייתה מודעת לסודו של פרי ונשבעה שלא לגלות זו לאף אחד.
לא מחקו לה את הזיכרון, כי היא לא רצתה לראות את הסרט "הטינה" פעם נוספת, מרוב שהיה מפחיד.
דופנשמירץ גם מפחד מהסרט "הטינה".
וונסה דופנשמירץ (אוליביה אונסון / מיכל רשף / אלונה אלכסנדר): בתו של ד"ר היינץ דופנשמירץ.
פרב התאהב בה באחד הפרקים בעונה הראשונה, אך היא אהבה את ג'וני (אחד מידידיה הגותים) ואף הפכה לחברה שלו.
בפרק "מונגרם הקטן" נפרדה מג'וני והתאהבה בבנו של פרנסיס מונוגרם - מונטי, והם הפכו לחברים כמה פרקים אחר כך.
מפני שמונטי הוא בנו של האויב המושבע של אביה של וונסה, ד"ר היינץ דופנשמירץ, הם שמרו על זה בסוד בניהם והיחיד שידע על זה היה פרי, שאף עזר להם לשמור על הסוד מדופנשמירץ ומונוגרם.
לאחר מכן, קרל גילה על יחסיהם והבטיח לשמור על זה בסוד בתנאי שמונטי יגרום למונגרם להגיד לו "תודה".
בפרק לפני האחרון בסדרה - "Act Your Age" (בעברית: "תתנהג בהתאם לגילך"), הראו שוונסה הפכה לחברה של פרב.
סוזי ג'ונסון (קארי ווהלגרן / מיכל רשף): אחותו של ג'רמי.
שונאת את קנדיס ומנסה לחבל בדייטים של ג'רמי וקנדיס ולהוכיח לקנדיס שג'רמי הכי אוהב אותה בעולם.
מלבד קנדיס גם ביופורד, חרף כוחו הפיזי ואופיו הקשוח, פוחד ממנה.
ג'ני: חברה טובה של סטייסי וקנדיס.
ארווינג (ג'ק מקברייר / מולי שולמן) : חבר של פיניאס ופרב.
אמא שלו שרה לו שירים שהוא שר אותם בספיישל "פיניאס ופרב - מצילים את הקיץ".
יש לו אלבום עם כל ההמצאות של פיניאס ופרב.
יש לו אח גדול והוא עזר לקנדיס לכסח את פיניאס ופרב.
פיניאס ופרב הסרט: המסע אל היקום המקביל
בעקבות הצלחת הסדרה, נוצר סרט הטלוויזיה "פיניאס ופרב הסרט: המסע אל היקום המקביל".
הקרנת הבכורה של הסרט הייתה ב-5 באוגוסט 2011 בערוץ דיסני האמריקאי, והוא שודר בעברית ב-28 באוקטובר 2011 ובתרגום לעברית, לאחר ביקוש רב, שודר ב-12 בדצמבר 2011.
פיניאס ופרב משחקים באחת מהמצאותיהם "בדמינפוס" (כדור נוצה פלטיפוסי).
במהלך המשחק, פיניאס ופרב נתקלים ברחפת של פרי,(בלי לראות את פרי)מתרסקים לתוך ביתו של דופנשמירץ והורסים בטעות את הטרון של ד"ר דופנשמירץ, המימד האחרטרון.
בינתיים, מייג'ור מונוגרם מזכיר לפרי הפלטיפוס, שאם ייתפס על ידי בעליו, הוא יאלץ לעזוב את משפחתו.
בעוד פרי הולך לעצור את מזימתו של דופנשמירץ, פיניאס ופרב מתקנים את הטרון של דופנשמירץ.
דופנשמירץ נכנס למימד השני יחד עם פיניאס, פרב ופרי ופוגשים את דופנשמירץ שתום העין, דופנשמירץ מהיקום המקביל.
דופנשמירץ השני מציג לחבורה את פרי הפלטיבורג, הגנרל הצבאי שלו - פרי הפלטיפוס.
הרודן מראה לפיניאס ופרב בנוסף, שחיית המחמד שלהם היא סוכן חשאי בכך שמצווה על פרי הפלטיבורג לפגוע בפיניאס ופרב.
פיניאס ופרב הסרט: קנדיס נגד היקום
בשנת 2019, במהלך תערוכת D23 Expo, הוכרז כי סרט נוסף שמבוסס על הסדרה, בשם "פיניאס ופרב הסרט: קנדיס נגד היקום", עתיד לצאת בשירות דיסני+.
ב-28 באוגוסט 2020 הסרט הופץ, כאשר הוא זכה לביקורות חיוביות מהמבקרים.
עלילת הסרט תתרחש באמצע חופשת הקיץ, לאחר עלילת הסרט הראשון.
קנדיס רוכבת על האופניים שלה לכיוון ביתה כשהיא שרה שיר על ההמצאות של אחיה - פיניאס ופרב ומציינת שהיא לא תגרר אחריהן, כשלפתע היא שמה לב להמצאה החדשה שלהם - ליצן רובוטי עצום שעושה להטוטים עם הילדים, ומחליטה שהיום זה היום בו היא תכסח את האחים שלה.
בזמן הזה הסוכן פ' מסכל את תוכניתו של הד"ר המרושע - ד"ר היינץ דופנשמירץ להפוך את בית העירייה לאבק ולשאוב אותו.
כשהסוכן פ' מסכל את מזימתו, הטרון של הד"ר יורה קרן אחרונה אל בית משפחת פלין-פלטשר שפוגעת בליצן הרובוטי והופכת אותו לאבק.
אמא של קנדיס מגיעה ואומרת לקנדיס שהיא מותשת מכך שכל יום היא גוררת אותה הביתה לראות שום כלום ובזמן הזה השואב הרובוטי של דופנשמירץ פולט קרן לכיוון ביתם ושואב את האבק של הרובוט.
אמא של קנדיס מסתכלת לחצר האחורית וכמו כל פרק בסדרה, היא רואה שום דבר.
קנדיס מתעצבנת ואומרת לפיניאס ופרב שכל יום אצלם בקיץ הוא מושלם והם תמיד גיבורים, ואליה אף פעם לא מתייחסים.
הם מחליטים להכין לה מתנה, וכשהם יוצאים החוצה הם מגלים שחללית חייזרים חטפה אותה ואת וונסה.
לאחר מכן, פיניאס, פרב, איזבלה, בלג'יט וביופורד בונים שער בין ממדי בכוונה להציל את קנדיס, הם מגיעים בטעות לבית של דופנשמירץ ויוצאים איותו למסע לחלץ את קנדיס וונסה.
בזמן הזה קנדיס ווונסה מנסות לברוח, וונסה מצליחה להיכנס לחללית מילוט שמביאה אותה למקום אחר בכוכב (ולא לכדור הארץ) וקנדיס מתגלה על ידי החייזרים, שמעריכים אותה ואוהבים אותה.
במשך כל הסרט פרי מגן עליהם בחשאי, מכיוון שהוא לא יכול להראות בפני פיניאס ופרב כסוכן פ' ובפני ד"ר דופנשמירץ כחיית מחמד רגילה.
לאחר שפיניאס ופרב מגיעים אל הכוכב, הם מגלים חייזרים שמסתתרים משאר החייזרים (שמעריצים את קנדיס) ומספרים להם שלפני שנים רבות הגיעה המלכה של החייזרים האחרים והשתלטה על הכוכב שלהם בעזרת צמח שוטף מוח.
המלכה חושבת שקנדיס מסוגלת לשמור על הצמח בחיים, ולכן היא שומרת אותה.
אך לאחר מכן היא מגלה שכל בני האדם יכולים לשמור עליו בחיים עקב תהליך הנשימה שלהם והפליטה של הפחמן לאחר שאנחנו נושמים אוויר נקי.
החייזרים מגיעים לכדור הארץ להשתלט עליו, ומביאים איתם את הצמח.
בזמן שהצמח בכדור הארץ (ששורץ בבני אדם) הוא גדל עד שהוא מפתח צורה של יצור מפלצתי ומתחיל להחריב בכל מסביבו.
לבסוף, פיניאס, פרב, קנדיס, ד"ר דופנשמירץ, וונסה, פרי, בלג'יט, ביופורד ואיזבלה מביסים את המפלצת וקנדיס מבינה שהאחים שלה אוהבים אותה ומנסים כל הזמן לעזור.
היא מבינה שהם לא רואים אותה כאחות רעה, מעריכים אותה ורואים בה אחות גדולה דואגת ומעריכה.
וקנדיס מבינה שהיא לא צריכה לנסות כל הזמן לכסח אותם.
בינואר 2026 חברת וולט דיסני אישרה את הפקתו של סרט שלישי בסדרה, אשר מתוכנן לצאת לשירות הסטרימינג דיסני+ ולערוץ דיסני.
העלילה תתמקד בשיבוש בזמן שנגרם בעקבות ניסוי של ד"ר דופנשמירץ, המוביל לכך שהוריהם של הגיבורים אינם נפגשים והשניים אינם הופכים לאחים.
יוצרי הסדרה המקוריים, פובנמייר וסוואמפי מארש, יחזרו להוביל את הפרויקט בתפקידי הפקה וכתיבה.
צוות המדבבים המקורי של הסדרה צפוי לשוב לתפקידיו, כולל מרטלה, אריגו ג'וניור וטיסדייל.
ההפקה של הסרט מתוכננת להתחיל במהלך שנת 2026.
פיניאס ופרב מארחים היא סדרה בת של התוכנית.
שידוריה החלו ב-3 בדצמבר 2010 בערוץ דיסני האמריקאי.
הסדרה סובבת על ראיון ואירוח סלבס על ידי פיניאס ופרב.
פיניאס פלין הוא המארח הראשי ששואל את מרבית השאלות, פרב פלטשר מסייע לו ומדבר מעט, איזבלה גרסיה שאפירו היא מפיקת התוכנית, וקנדיס פלין רוצה לפגוע בפיניאס ופרב ובאולפן.
בסוף חלק מן התוכניות האולפן נהרס בגלל פרי הפלטיפוס וד"ר היינץ דופנשמירץ.
צרות בצרורות הוא קומיקס של פיניאס ופרב, עליו מבוססים 6 מהפרקים.
הקומיקס נכתב על ידי יוצר הסדרה לפני שיצר אותה.
בחנוכה 2011, יצא ספר נוסף של הסדרה, הנקרא "פיניאס ופרב - המדריך לחיים", בספר כתוב מדריך לבניית ההמצאות של פיניאס ופרב.
בספר כתובה על כל אחת מהדמויות תעודת זהות אישית, וניתן לצייר המצאות בספר.
פיניאס ופרב ממציאים את הכיף
בנוסף לספר "המדריך", יצא בחנוכה 2011 ספר חדש בסדרה הנקרא "פיניאס ופרב ממציאים את הכיף", בניגוד לספר הראשון, הספר אינו מבוסס על פרקי הסדרה.
בספר נכתבו פרקים שלא שודרו בטלוויזיה.
העולם המופלא של פיניאס ופרב
בדומה לספר "המדריך לחיים" כתובות בספר המצאותיהן של פיניאס ופרב, ההמצאות של ד"ר דופנשמירץ והגאדג'טים של מפקדת אלרת"ם.
בנוסף בספר זה גם ניתן לצבוע את הדמויות ואת ההמצאות של פיניאס ופרב, וה"טרונים" של דופנשמירץ.
בספר זה ניתן למצוא בחנים אודות הסדרה.
בסוף החופש הגדול 2012, יצא ספר קומיקס נוסף של פיניאס ופרב, "היום הכי טוב בעולם", שהוא שילוב פרקי הסדרה ששודרו עם אלו שלא שודרו.
בספר 11 סיפורים שונים המבוססים על הסדרה.
לקראת סוף נובמבר יצא הספר "המסע אל היקום המקביל" המבוסס על הסרט.
בניגוד לרוב הספרים הוא לא מופיע כקומיקס.
ב-2013 יצא ספר של פיניאס ופרב שסיפוריו לא מוצגים כקומיקס, פרט הסיפור האחרון.
ספר זה שוב יוצג כקומיקס.
בשנת 2011, הושקו בובות של הדמויות הרשמיות של הסדרה: פיניאס פלין, פרב פלטשר, קנדיס פלין, פרי הפלטיפוס (כפלטיפוס רגיל), פרי הפלטיפוס (כסוכן חשאי) וד"ר היינץ דופנשמירץ.
בפורים 2012, שושי זוהר השיקה שני דגמי תחפושות של דמויות מהסדרה: פיניאס פלין ופרב פלטשר.
בפברואר 2012 שוחררו DVD בהם השירים העיקריים והמפורסמים של פיניאס ופרב, ביניהם "צ'יקה צ'יקה צ'ו", "סנאי במכנס" ו"פרי תחזור".
בין יולי לאוקטובר 2012 התקיימה "סדנת פיניאס ופרב" במוזיאון המדע בירושלים.
בסדנה ניתן היה ליצור המצאות המזכירות את ההמצאות בתוכנית הטלוויזיה, כגון בניית קרונית רכבת הרים, הרכבת רכב מפרש, יצירת קרון רכבל, ועוד.
החל מיולי 2012, יוצא ירחון של פיניאס ופרב.
בירחון ישנם כתבות אודות הסדרה, ראיונות עם שחקניה, תשבצים ותפזורות על הסדרה.
DVD הכולל חמישה פרקים מהעונה השנייה של הסדרה, כולל תרגום ודיבוב בעברית.
מסמכי פרי: משימה מעבר לגבול
DVD הכולל 11 פרקים מכל עונות הסדרה.
DVD הכולל שישה פרקים מהעונה השנייה.
ה-DVD ניתן להשגה רק בגרמניה.
ה-DVD כולל תרגום לעברית אך נטול דיבוב.
פיניאס ופרב מארחים היא סדרה בת של התוכנית "פיניאס ופרב", אשר שידוריה החלו ב-3 בדצמבר 2010 בערוץ דיסני האמריקאי והסתיימו ב-25 בנובמבר 2011. הסדרה סובבת על ראיון ואירוח סלבס על ידי פיניאס ופרב.
פיניאס פלין (מדבבת: הדר שחף) - המארח הראשי, שואל את כל השאלות ובודק את כל הראיון.
פרב פלטשר (מדבב: אופיר צמח / גיא רושיניאק) - עוזרו של פיניאס, מדבר מעט.
פרי הפלטיפוס וד"ר היינץ דופנשמירץ (מדבב: גלעד קלטר) - כל סוף תוכנית האולפן נהרס בגללם.
איזבלה גראסיה שאפירו (מדבבת: מיכל מוכתר / יעל טל) - מפיקה.
קנדיס פלין (מדבבת: עדי קוזלובסקי) - רוצה לפגוע בפיניאס ופרב ובאולפן.
בלג'יט ראי (עברית: גיא רושיניאק) - צלם.
ביופורד ואן סטום (עברית: גילן שחף) - סאונדמן.
אירווינג (עברית: אופיר צמח) - עורך.
ג'ק בלאק - בפרק ה-1 (מדבב: יובל גרבש)
אנדי סמברג - בפרק ה-2 (מדבב: יובל ינאי)
סת' רוגן - בפרק ה-3 (מדבב: מולי שולמן)
טוני הוק - בפרק ה-4 (מדבב: גלעד קלטר)
טיילור סוויפט - בפרק ה-5 (מדבבת: טליה ברקאי)
רג'יס פילבין - בפרק ה-6 (מדבב: אוהד שחר)
ניל פטריק האריס - בפרק ה-7 (מדבב: ערן מור)
רנדי ג'קסון - בפרק ה-8 (מדבב: מיכה אוזין סליאן)
אמה רוברטס - בפרק ה-9 (מדבבת: מיכל רשף)
סדריק הבדרן - בפרק ה-10 (מדבב: מיכה אוזין סליאן)
דייוויד בקהאם - בפרק ה-11 (מדבב: גילן שחף)
האווי מנדל - בפרק ה-12 (מדבב: יורם יוספסברג)
מיס פיגי - בפרק ה-13 (מדבב: יובל סגל)
טום ברגרון - בפרק ה-14 (מדבב: יורם יוספסברג)
טיי פנינגטון - בפרק ה-15 (מדבב: גילן שחף)
שון וייט - בפרק ה-16 (מדבב: ערן מור)
לארי קינג - בפרק ה-17 (מדבב: ערן מור)
ג'ייסון סיגל - בפרק ה-18 (מדבב: מולי שולמן)
בן סטילר - בפרק ה-19 (מדבב: יובל סגל)
גיא פיירי - בפרק ה-20 (מדבב: מולי שולמן)
איל קיציס - בפרק ה-21
טל פרידמן - בפרק ה-22
עידו רוזנבלום - בפרק ה-23
אורנה בנאי - בפרק ה-24
אושרי כהן - בפרק ה-25
יובל שרף - בפרק ה-26
גיא פינס - בפרק ה-27
הסדרה שודרה בישראל בתרגום לעברית החל מפברואר 2009. לקראת סוף מאי 2011, שודרו שני הפרקים הראשונים, בהשתתפותם של ג'ק בלאק ואנדי סמברג בדיבוב לעברית.
ב-18 בדצמבר 2011, לקראת יציאת הסרט "החבובות", שודר פרק 13, כאשר מיס פיגי הגיעה לאולפן בדיבוב לעברית.
בחנוכה 2011, דובבו פרקים 3 - 10 ושודרו בערוץ דיסני.
עד כה שודרו בישראל, עשרים פרקים מתורגמים, ועשרים מדובבים.
הסדרה משודרת בדרך כלל במעברי פרסומות ארוכים.
ב-31 באוגוסט 2015 שודר הפרק האחרון של הסדרה.
שודרה החל מ-2013 בישראל וזמינה בערוץ היוטיוב של ערוץ דיסני לצפייה.
אדולפינה (פיני) לייטרסדורף (20 בפברואר 1906 – 31 באוגוסט 1986) הייתה מעצבת אופנה ישראלית, המעצבת הראשית של חברת משכית.
לייטרסדורף נולדה בעיר קומארום שבהונגריה.
בשנת 1932 עברה לצ'כוסלובקיה ופתחה סטודיו לעיצוב.
ב-1937 עלתה לארץ ישראל והשתקעה בתל אביב, שם פתחה סטודיו לעיצוב .
היא עצבה תלבושות לתיאטרון הקאמרי וגם ללהקת ענבל.
בשנת 1954 שכרה אותה רות דיין למשרת המעצבת הראשית של "משכית".
לייטרסדורף רקחה מהתרומות האותנטיות של היוצרים, בני עדות המזרח שעלו בעלייה ההמונית ומחינוכה הקלאסי-קוסמופוליטי עיצוב מקורי, ייחודי, ששילב את התנ"ך, קיבוץ הגלויות, נופי ארץ ישראל ואורהּ עם קו נקי ומודרני שהגדיר "ישראליות".
בין עיצוביה הבולטים מעיל "מדבר" ושמלת "עין גדי".
בשנת 1957 זכתה בתואר "אמנית השנה" של המגזין לאשה.
לייטרסדורף עבדה במשכית למעלה מ-15 שנה ויצרה פריטים אייקונים רבים.
בשנת 1986 נפטרה לייטסדורף מטביעה בבריכת השחייה שבווילה של בנה בסביון.
ב-2013 החליטה משפחתה להעניק פרס שנתי על שמה ליצירתיות ומקוריות באופנה הניתן במסגרת מכללת שנקר לעיצוב.
בנם הוא האדריכל טומס לייטרסדורף.
טומס הוא אביהם של יונתן לייטרסדורף, המסעדנית ואשת העסקים אנדראה "דושי" לייטרסדורף, הנשואה לשחקן אנחל בונני, ודני לייטרסדורף.
בעלה השני היה הצייר יוחנן סימון.
פנחס (פיני) דגן (נולד ב-5 בנובמבר 1953) הוא קצין צה"ל בדימוס, בדרגת אלוף-משנה, ששירת בעיקר בחיל ההנדסה.
שימש כמפקד גדוד 601, מייסד פלחה"ן גולני הסדירה, מהנ"פ (מפקד הנדסה פיקודי) צפון ומפקד בית הספר להנדסה צבאית.
דגן נולד ב-5 בנובמבר 1953 בטבריה לאהרון ואסתר דגן.
הוא למד בבתי הספר היסודיים "גבעת שלום" בתל אביב וב"ממלכתי ד'" בטבריה.
בתיכון למד ב"עירוני ו' ת"א ואת כיתה י"ב סיים במונטריאול בקנדה.
אחרי תום לימודיו התיכוניים חזר לישראל והתגייס לצה"ל.
בשנת 1971 התגייס דגן לצה"ל ושובץ בחיל ההנדסה.
דגן הוכשר כלוחם ופלס בבהל"ץ.
כמו כן עבר קורס מפקדי כיתות וקורס קצינים, אותם סיים כחניך מצטיין.
עם סיום קורס הקצינים מונה דגן למפקד מחלקה בגדוד "ירון" במלחמת יום הכיפורים.
אחריו שימש כמדריך בקורס קציני הנדסה בבה"ד 14 ומפקד פלוגה בגדוד 601. בהמשך השתלם דגן בקורס קציני הנדסה של חיל הנחתים האמריקאי ואחרי שחזר מארצות הברית מונה למפקד פלוגה בקורס מפקדי הנדסה.
בשנת 1978 הטיל עליו אמיר ראובני, מפקד חטיבת גולני, להקים ולפקד על פלחה"ן גולני.
דגן הקים את הפלוגה והיה למפקדה הראשון.
לאחר מכן שימש כסמג"ד גדוד 605 ובסיום תפקיד זה נשלח ללמוד במכללה הבין-זרועית לפיקוד ולמטה.
עם סיום הקורס, והוא בן 29, מונה דגן למפקד גדוד 601 בתקופה זו גם הקים את מחלקת הסיור (מחס"ר 601).
שבוע לאחר מכן פרצה מלחמת לבנון הראשונה.
תחת פיקודו של דגן הפכו כוחות גדוד 601 לראש החץ בלחימה בלבנון ולחמו לצד כוחות צנחנים ועוצבה משוריינת "כפיר" בעין זחלתא ואחר כך בביירות כשברשותו 2 פלוגות לוחמים ופלוגת צמ"ה.
כוחות ההנדסה של דגן ביצעו פעולות הנדסיות צבאיות ופריצת דרכים בחזית לצד לחימה ככוחות חיל רגלים וחילוץ נפגעים.
בעת שלחם בראש גדודו לטיהור רחוב בעיר ביירות נתקלו כוחותיו במחבלים רבים.
דגן, שחשד כי הרחוב ממולכד במטעני חבלה, ולא רצה לסכן את חייליו פקד על ירי צפע שריון (צפ"ש) אל תוך הרחוב.
הפיצוץ היה הרסני ומעוצמתו נהרסו כל הבתים משני צדי הרחוב.
פעולה זו הפכה למורשת קרב וכן מקור לסיפורים המבוססים עליה.
לאחר המלחמה קודם דגן לדרגת סגן-אלוף.
בשנת 1984 נשלח דגן לקורס מתקדם בארצות הברית ובסיומו מונה למפקד בט"ר עציון.
מאוחר יותר סיים דגן את לימודיו במכללה לביטחון לאומי ומונה למפקד מרכז ההנדסה הארצי בצאלים, בדרגת אלוף-משנה.
בהמשך שימש כקצין ההנדסה של פיקוד הצפון, ולאחר מכן נתמנה למפקד בית הספר להנדסה צבאית.
תפקידו הצבאי האחרון היה נספח צה"ל לארגנטינה ודרום אמריקה.
פיני דגן נשוי לרותי, אותה הכיר כששירת בגדוד 605, ואב לשלושה בנים.
כיום דגן הוא איש עסקים.
פיניאס ופרב היא סדרת טלוויזיה קומית מונפשת אמריקאית לילדים.
את הסדרה הפיקה חברת וולט דיסני, והיא שודרה בערוצי דיסני ברחבי העולם.
להלן רשימה חלקית של הדמויות אשר הופיעו בסדרה.
פיניאס פלין הוא הדמות הראשית בסדרה.
פיניאס הוא בנה של לינדה פלין ובנו החורג של לורנס פלטשר.
פיניאס הוא אחיה הקטן של קנדיס פלין, ואחיו הגדול (במעט) והחורג של פרב פלטשר.
לו ולפרב יש פלטיפוס מחמד משותף ושמו פרי.
פיניאס אינו יודע על החיים הכפולים שמנהל פרי, בתור סוכן חשאי.
לפיניאס חברים רבים, והבולטת שביניהם היא ילדה שגרה מעבר לרחוב בשם איזבלה.
הוא אינו מודע לעובדה שאיזבלה מאוהבת בו ורוצה להיות החברה שלו.
פיניאס מאוד אופטימי, ותמיד מסתכל על "חצי הכוס המלאה" (הצד החיובי).
פיניאס הוא גם מאוד חכם ויצירתי.
תפקידו בצוות הוא לתכנן את הפרויקטים שלאחר מכן פרב בונה, אחת מהפעילויות הראשונות שפיניאס תכנן הייתה לאמן קופים לרכוב על אופניים ולעשות להטוטנות.
את פיניאס מדבב וינסנט מרטלה.
פיניאס נולד באמצע שנות ה-90. אמו לינדה גידלה אותו כחד הורית, עד שהתאהבה בסוחר עתיקות בריטי בשם לורנס פלטשר, במופע של הלהקה הבדיונית לאב הנדל.
לבסוף, לינדה ולורנס נישאו, וכך הפך לורנס לאביו החורג של פיניאס, ופרב הפך לאחיו החורג.
מערכת היחסים של פיניאס ופרב היא ארוכה, מעבר להיותם אחים חורגים.
במהלך הסדרה פיניאס מגדיר את פרב כ"חברו הטוב ביותר" ומציין שלא היה יכול לבקש אח יותר טוב מפרב.
בפרק הלפני-אחרון של הסדרה, "Act your age", המתרחש עשר שנים לאחר אירועי הסדרה, פיניאס מגלה שאיזבלה הייתה מאוהבת בו מתקופת בית הספר היסודי עד לתיכון ומנסה למוצאה בטרם תעזוב לקולג' על מנת להתוודות על אהבתו אליה שהחלה למעשה כאשר הגיע לתיכון.
לאחר מכן השניים הופכים לזוג ועוברים ללמוד יחדיו בקולג' על מנת לממש את אהבתם.
בסוף הפרק פיניאס ואיזבלה מתנשקים.
פרבס 'פרב' פלטשר (תומאס סאנגסטר) הוא אחיו החורג של פיניאס, אשר הגיע מאנגליה.
ברוב הפרקים יש לו דברים חשובים להגיד, אך הוא אינו מדבר כלל, למעט משפטים בודדים או חצאי משפטים מדי פרק.
בדרך כלל הוא אחראי על בניית ההמצאות.
שיערו ירוק והוא לבוש בסרבל סגול על חולצה צהובה - בהירה.
פרב מאוהב בוונסה דופנשמירץ, בתו של ד"ר היינץ דופנשמירץ, אויבו המושבע של פרי הפלטיפוס (ללא ידיעתו של פרב).
מאחר שהמדובב תומאס סאנגסטר הוא יליד בריטניה, כל קטע דיבוב של פרב הוקלט טלפונית או באולפנים באנגליה.
לפי דבריהם של יוצרי הסדרה, סאנגסטר הוא המדובב היחיד בסדרה שלא פגש את קבוצת המדובבים.
פרב מעריץ את סדרת סרטי "סטאמבלברי פינקבאט" - פרודיה לשר הטבעות ולהארי פוטר.
בפרק "תתנהג בהתאם לגילך" , מתגלה כי פרב יוצא עם ונסה דופנשמירץ וכי שמו המלא של פרב הוא 'פרבס'.
שם זה אושר כשמו המלא על ידי יוצרי הסדרה לאחר מכן בחשבון הטוויטר.
קנדיס גרטרוד פלין (אשלי טיסדייל) היא אחותם הגדולה של פיניאס ופרב.
במהלך כל פרק בסדרה, מנסה קנדיס להלשין על המצאותיהם של פיניאס ופרב לאמא, אך בכל פעם המצאותיהם נעלמות רגע לפני שאמה באה לראות אותן.
חברתה הטובה ביותר של קנדיס היא סטייסי היראנו.
קנדיס רגישה לגזר לבן ולמוצרי חלב, גם כאשר ברוב סצנות הבוקר, היא נראית אוכלת דגנים בחלב.
קנדיס מאוהבת בג'רמי ג'ונסון; היא התנשקה עמו לראשונה בפרק "הקיץ הוא רק שלך" ופעם נוספת בפרק "שנה חדשה".
קנדיס מפחדת מאחותו הקטנה של ג'רמי, סוזי ג'ונסון, מכיוון שהיא תמיד מנסה להבריח את קנדיס בטענה שהיא צריכה להיות הילדה האהובה על ג'רמי.
בפרק Act your age, מתגלה שקנדיס לומדת במכללה למשפטים.
פרי הפלטיפוס הוא דמות בדיונית של ברווזן דמוי אדם המופיעה בסדרת הטלוויזיה.
פרי הפלטיפוס נוצר על ידי דן פוונמיר וג'ף "סוומפי" מארש וקולו מדובב על ידי דיי בראדלי באקר.
הדמות דומה בצורתה לביל הברווזן משכונת השעשועים.
הוא הופיע לראשונה יחד עם רוב הדמויות הראשיות בסדרה בפרק הפיילוט "רכבת הרים".
בכל פרק בסדרה, פרי מוצג ככוכב העלילה, יחד עם יריבו ד"ר היינץ דופנשמירץ.
הוא אחת הדמויות הראשיות בסדרה, ונחשב לדמות המוכרת ביותר בה.
הוא הופיע בכל פרקיה, ספריה ושני סרטיה.
בשיר "kick it up a notch" נראו פרי ושאר הדמויות הראשיות בסדרה מנגנות על כלי נגינה למיניהם ופרי מנגן על גיטרה בס.
פרי הוא ברווזן המחמד של משפחת פלין-פלטשר, ונתפס שם כחיה מבויתת שלא עושה דבר.
עם זאת, הוא חי בסתר חיים כפולים כחבר בארגון של בעלי חיים שהם סוכנים חשאיים המכונה "אלרת"ם" (קיצור ל"ארגון ללא ראשי תיבות מגניבים").
כניסות סודיות ורבות לארגון נמצאות בדרך כלל סביב הבית, בצד הבית ובעיקר העץ שיושבים לצידו פיניאס ופרב כשחושבים את אשר לבנות.
הוא נאבק באופן יומיומי עם ד"ר היינץ דופנשמירץ, מדען מרושע הרוצה להשתלט על השטח המשולש של דאנוויל עם המכשירים שהוא יוצר.
פרי נוצר ברווזן בגלל מראו המרשים וחוסר בידיעת הציבור על הברווזן.
הביקורתית על דמותו מאנשי מקצוע ואוהדים היו חיוביות למדי.
שיווק הדמות כוללים חולצות, תחפושות, בובות והופעות בספרים ובמשחקי וידאו.
לפי ביקורות מפי ילדים ושחקנים, פרי הפלטיפוס היא הדמות שיוצרת את הצלחת הסדרה.
בנוסף לכך, כל הביקורות שקיבלה הדמות טובות וחיוביות.
בסדרה "חוקי המרפי של מיילו" (שנוצרה על ידי היוצרים של פיניאס ופרב) התגלה כי מיילו לבש פיג'מת ברווזון (הדומה במראה שלה לפרי הפלטיפוס) עד שהתלכלכה מכתם קפה.
פרי הוא ברווזן המחמד של פיניאס ופרב.
הוא אומץ כיוון שמבטו היה ממוקד בפיניאס ובפרב יחדיו (כפי שנראה בסרט).
ללא ידיעתם, פרי חי חיים כפולים כסוכן חשאי הנלחם בפשע ועובד בסתר ל"ארגון ללא ראשי תיבות מגניבים" (אלרת"ם) והצופן שלו בארגון הוא הסוכן פ'.
רב-סרן מייג'ור מונוגרם, המפקד שלו, מדווח לו על פעילותיו של דופנשמירץ, דרך טלוויזיה ענקית, במפקדה של הארגון הנמצאת מתחת לבית משפחת פלין-פלטשר.
בכל יום, הוא נלחם במדען המרושע והמטורף, דוקטור היינץ דופנשמירץ, שמנסה באמצעות המצאות שבונה להשתלט על השטח המשולש של דאנוויל.
פרי תמיד מסכל את תוכניותיו של דופנשמירץ ובכך בטעות מוביל להריסה של המתקן שפיניאס ופרב בונים על מנת להפוך את הקיץ למושלם.
פיניאס ופרב מודעים שמשהו קורה להמצאות שלהם כל יום, אבל הם לא יודעים כי פרי הוא הגורם לכך, ולא אכפת להם מכך שהמצאותיהם נעלמות.
אחותם, קנדיס, גם אינה יודעת כי פרי עומד מאחורי הרס ההמצאות של פיניאס ופרב, אותם היא מנסה להראות לאימם שחושבת שקנדיס לא שפויה.
לאורך כל הסדרה, פרי מודע שההמצאות של פיניאס ופרב נהרסות, אבל הוא לא מתעניין בהן.
פרי ודופנשמירץ נראים מתעבים זה את זה כבר מהיום בו נפגשו, אולם לעיתים קרובות הם ידידותיים אחד לעבר את השני.
בפרק "ילד אמיתי" דופנשמירץ אף אמר כי פרי הוא חברו הטוב ביותר והוא מרגיש כאילו הוא הבן שלו, בעוד שפרי בדרך כלל מציל את חייו של דופנשמירץ כאשר המזימה שלו כמעט הורגת אותו.
כאשר מייג'ור מונוגרם שולח את פרי הפלטיפוס לעצור את דופנשמירץ, בעת שפרי הפלטיפוס פורץ לבניינו של דופנשמירץ, הוא נלכד על ידי דופנשמירץ בניסיונו לפרוץ, והוא מקשיב לסיפור על המזימה של הדוקטור, שבדרך כלל נוגעים לילדותו הקשה והאומללה בגימלשטופ.
לאחר מכן הוא נמלט ובמאבקו השני, פרי יוצא מנצח.
השניים סומכים ומסתמכים זה על זה, ודופנשמירץ הזכיר זאת בפרק "הגיע הזמן!" כאשר דופנשמירץ החליף את פרי הפלטיפוס בסוכן חשאי אחר, דוב פנדה העונה לשם "פיטר הפנדה" ופרי ודופנשמירץ היו מדוכאים כל כך, עד שלא היה להם כוח להילחם.
כאשר פרי לא מגיע למקום של תוכניתו המרושעת של דופנשמירץ, הדוקטור סירב לבצע את תוכניותיו ודאג לפרי, אף על פי שציין, "אני מקווה שמשהו נורא קרה לו".
כשדופנשמירץ הזמין את פרי לתה, במטרה להפוך אותו למרושע, כאשר הוא ראה כי פרי בורח הוא אמר: "אני מבין שאתה לא רוצה להיות בן ברית שלי, אנסה לא לקחת את זה באופן אישי".
תוך כדי עבודתם על הסדרה החיים המודרניים של רוקו, היוצרים של פיניאס ופרב, דן פוונמיר וג'ף סוומפי מארש החלו ליצור אלמנטים חוזרים שהם חלקים מפרקי הסדרה.
בין האלמנטים שיצרו היו פעולות רצפות וסצנות מרדף.
פוונמיר ומארש רצו לעשות שימוש חוזר ברכיבים אלו בסדרה שלהם ובחרו כי פרי יבצע את סצנות אלו.
השניים נתנו לו אויב שיהיה אויבו בצורה עקבית ומתמשכת העונה לשם דופנשמירץ, כדרך המאפשרת לצופים להכיר אותו.
בעת בחירת הגזע של פרי, פוונמיר ומארש רצו לבחור חיה אחת נדירה, חיה שהילדים לא יכלו "לבחור בחנות לאימוץ חיות מחמד ולהתחנן להורים לקנות אותה".
הם בחרו בברווזן בגלל המראה המעורפל והמרשים שלו.
כמו שאר הדמויות בסדרה, פרי הפלטיפוס בנוי מצורות גאומטריות פשוטות, כדי לאפשר לצופים צעירים בקלות לצייר ולזהות אותו.
היחידה שיודעת על הסוכן פ' (ואף אחד לא יודע שהיא יודעת) היא סטייסי, חברתה הטובה של קנדיס.
בפרק Act your age, מתגלה שלאחר אירועי הפרק האחרון, דופנשמירץ שבת מרשע והחל ללמד כמורה למדעים בתיכון של ונסה.
בעקבות כך, פרי מובטל ומשחק מדי ימי רביעי עם דופנשמירץ וכל יתר צוות אלרת"ם במשחק כדורת.
איזבלה גרְסיאה שפירו (Isabella Garcia-Shapiro) (אליסון סטונר): השכנה של האחים.
תמיד נכנסת לגינתם ושואלת: "מה ת'עושים?" (?'Whatcha doin).
היא מנהיגת קבוצת בנות הצופים בדנוויל, והן מתלוות אליה ברוב הפרקים.
נשיקתה הראשונה עם פיניאס הייתה בסרט "המסע אל היקום המקביל" לפני שקרל מחק להם את הזיכרון.
מחזיקה ברשותה כלב צ'יוואווה בשם פינקי המשמש גם הוא, בדומה לפרי הפלטיפוס, כסוכן חשאי בשם צ' (פינקי הצ'יוואווה), בארגון אלרת"ם ופועל כנגד מעצבת אופנה מרושעת.
בפרק Act your age, מתגלה שאיזבלה ויתרה על אהבה לפיניאס בתחילת תקופת התיכון וניתקה איתו קשר (עד לכדי כך שבקיץ האחרון הם כלל לא נפגשו או שוחחו).
משמשת כמלצרית במסעדה של משפחתה, "Nosh Olé", מסעדה מקסיקנית-יהודית.
לקראת עזיבתה למכללה חוזרות אליה רגשותיה לפיניאס בעוד פיניאס מחפש אותה.
פיניאס עובר ללמוד במכללה של איזבלה על מנת לממש את אהבתם.
מתנשקים לראשונה בסוף הפרק (אם כי התנשקו בסרט, אך זכרונם נמחק).
באלג'יט טג'ינדר ראי (Baljeet Tjinder) (מאוליק פאנצ'ולי): חבר של פיניאס ופרב.
באלג'יט משתתף ברוב הפרקים ומנהיגם של החללים כאלוף הטריוויה של הרפתקה בחלל ברמה 16 היחיד בעולם.
באלג'יט מוצג כ"חנון" של ביופורד הביריון.
לפי הפרק, Act your age, באלג'יט סיים את לימודיו מוקדם מכל החבורה ומשמש כפרופסור בקולג'.
הוא יוצא מזה מספר שנים עם ג'ינג'ר.
מתגלה גם כי באלג'יט כמו כולם פרט לפיניאס ידע למשך כל הסדרה שאיזבלה מאוהבת בפיניאס, אך בחר שלא להגיד לו בטענה ש:"אנחנו בנים, אנחנו לא מדברים על רגשות."
ביופורד ואן-סטום (Buford Van Stomm) (בובי גיילור): חבר של פיניאס ופרב.
מוצג כבריון ומנהיגם של הפינקים.
ביופורד הוא הבריון של באלג'יט והן עושה לו משיכות תחתונים במהלך הסדרה.
ביופורד נוהג לסחוב את באלג'יט יחד איתו לכל מקום.
באחד הפרקים ביופורד החליף את באלג'יט בחנון אחר, אך הוא לא מוצא מישהו שיספק אותו כמו באלג'יט.
על אף שרוב הזמן מוצג ביופורד כבריון קשוח, מתגלים בו לעיתים מאפיינים הנתפסים כ"חנוניים" ואף נשיים.
לביופורד יש דג זהב אשר שמו הוא "ביף" (בשר) והוא קרוי על שם אמו.
בפרק Act your age, מתגלה כי ביופורד התקבל למגמת הקולנוע בקולג'.
דוקטור היינץ דופנשמירץ הוא האנטגוניסט של הסדרה.
דופנשמירץ הוא מדען מרושע, ומטרתו בחיים היא להשתלט על המחוז בו הוא חי.
דופנשמירץ מדבר במבטא גרמני כבד למדי, אך בעל רמה גבוהה של אנגלית.
בכל פרק בסדרה, דופנשמירץ מכין מזימה מרושעת או מכונה למטרה מרושעת, ששמה מסתיים בסיומת "טרון" (באנגלית נקרא "אינֵטוֹר").
לרוב, סיפורים אלה עוסקים בילדות האומללה שחווה כילד וכנער בעיר הדמיונית גימלשטופ.
לפי הסיפורים, הוריו העדיפו את בנם השני רוג'ר מאשר את היינץ והחליטו שהוא יעבוד כגמד גינה (כשאסור לו להוציא קול או לזוז).
בכמה מן הפרקים מוזכר גם שגידלו אותו להקת נמרים והוריו לא נכחו בלידתו.
למרות זאת ברוב הפרקים מוצגים חייו האומללים בצל אחיו רוג'ר שגדל להיות אדם מצליח, מוכשר נדיב וטוב לב.
בנוסף, אחיו משמש כראש עיריית דנוויל והרבה המצאות של דופנשמירץ מתעסקות בו ובניסיונו לגנוב את תפקידו.
ככל הנראה רוג'ר לא מודע לשנאתו של דופנשמירץ אליו.
אויבו המושבע של דופנשמירץ הוא פרי הפלטיפוס, פלטיפוס המחמד של פיניאס ופרב.
פרי משמש כסוכן חשאי של "אלרת"ם" (קיצור ל"ארגון ללא ראשי תיבות מגניבים"), ותפקידו העיקרי הוא לעצור את פעילותו המרושעת של דופנשמירץ.
פרי תמיד מצליח להביס את דופנשמירץ.
דופנשמירץ, למרות היותו גאון בתחום ההמצאות הוא אינו חכם במיוחד ברוב הדברים האחרים בחייו ולא מצליח לזהות את פרי בלעדי כובעו שמסמל אותו כסוכן חשאי, גם אם רואה את פרי מסיר את הכובע ומדמה את עצמו לחיית מחמד.
בתו היא ונסה דופנשמירץ ואחיו הוא רוג'ר דופנשמירץ, ראש עיריית דאנוויל.
בעבר, היינץ היה נשוי לשרלין דופנשמירץ אך התגרש ממנה ומרבית הכנסתו היא משרלין אשר נותנת לו דמי מזונות.